**Adatvédelmi tájékoztató a Nemzeti Agárgazdasági Kamarával jogviszonyba vagy kapcsolatba kerülő jogi személyek képviselőit, munkavállalóit érintő adatkezelésekről**

1. A Nemzeti Agrárgazdasági Kamara (a továbbiakban: NAK) a vele jogviszonyba vagy kapcsolatba kerülő jogi személyek képviselőinek, munkavállalóinak (a továbbiakban: Érintett) adatait az alábbiak szerint kezeli. A NAK a jelen tájékoztató szerint kezeli a vele jogviszonyba vagy kapcsolatba kerülő természetes személyek képviseletében eljáró személyek adatait (pl. jogi képviselő, könyvelő).
   1. A NAK abból a célból, hogy a vele jogviszonyba vagy kapcsolatba kerülő jogi személyekkel kapcsolatot tartson, kezeli a jogi személyek képviseletében eljáró Érintettek személyes adatait.
   2. Az adatkezelés további célja a NAK-al jogviszonyban vagy kapcsolatban álló vagy ilyen viszonyban állt jogi személyekkel összefüggő jogcselekményeknek számviteli törvény vagy iratkezelési szabályok szerinti megőrzése.
2. Az Érintettek személyes adatait a NAK a vele jogviszonyba vagy kapcsolatba kerülő jogi személyek képviselőitől, közhiteles nyilvántartásokból, jogszabály vagy szerződés szerinti jogviszonyok szerinti harmadik személyek adatszolgáltatásából ismeri meg.
3. A kezelt adatok köre elsősorban: az érintett neve, az általa képviselt jogi személy neve és az abban betöltött beosztása, munkaköre, tisztsége, illetve a jogi személyhez fűződő egyéb magánjogi kapcsolata (pl. megbízottja), az érintett telefonos és e-mailes elérhetősége.
4. A személyes adatok kezelését a NAK a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a [95/46/EK irányelv](https://uj.jogtar.hu/) hatályon kívül helyezéséről szóló 2016/679 RENDELETE (a továbbiakban: GDPR) 6. cikk (1) bekezdés *f)* pontjában foglalt jogalapon, mint a NAK jogos érdekeinek érvényesítéséhez szükséges adatot kezeli. A NAK jogos érdeke az, hogy a vele jogviszonyba vagy kapcsolatba kerülő jogi személyekkel kapcsolatot tarthasson.
   1. Az Érintettek adatait a NAK az Érintett illetve az őt alkalmazó, megbízó jogi személynek eltérő rendelkezéséig kezeli a jogi személlyel történő kapcsolattartás, illetve kapcsolatfelvétel céljából.
   2. Amennyiben az Érintettek adatait olyan dokumentum tartalmazza, amelyet a NAK a 2.2. pontban foglaltak szerint a számviteli törvény illetve az iratkezelési szabályok szerinti megőrizni köteles, úgy ezen adatokat a NAK a számviteli törvény illetve a NAK-nak az illetékes levéltár által jóváhagyott levéltári szabályzata szerinti időtartamban kezeli.
5. Az érintettek jogait és jogorvoslati lehetőségeit a GDPR, a hatályos magyar jogszabályok, valamint az adatkezelőnek a <http://www.nak.hu/adatvedelem> címen közzétett, NAK-SZ-14 számú adatvédelmi és adatkezelési szabályzat tartalmazza.